A fost descoperită "broasca de ciocolată". Unde au găsit-o cercetătorii și cum au denumit noua specie.
O echipă de cercetători din Australia a descoperit o nouă specie de broască: "broasca ciocolatie" sau "broasca de ciocolată". Oamenii de știință au numit-o astfel datorită pielii sale de culoare maronie. Cea mai îndepărtată rudă a broscuței de ciocolată este broasca verde de copac, aceasta având pielea verde. Cercetătorii au botezat specia "Litoria Mira", adică "ciudațenie" în limba latină sau "surprinzător".
O echipă de cercetători din Australia a descoperit "broasca ciocolatie" de copac, relatează CNN.Aceasta a fost descoperită în pădurea tropicală din Noua Guinee și este declarată o "mică ciudățenie".Broaștele de copac au pielea verde, însă cea descoperită de cercetătorii australieni are o culoare maronie. Astfel, oamenii de știință au numit-o "broasca ciocolatie" sau "broasca de ciocolată".Într-o publicație de specialitate din Australian Journal of Zoology se arată că cea mai îndepărtată rudă a speciei Litoria Mira este broasca australiană verde de copac. Cele două specii de broaște sunt similare, cu excepția culorii: se pare că cea mai nouă are pielea ciocolatie și lucioasă."Am numit această specie de broscuță Litoria Mira, adică ciudățenie în limba latină. Pentru că este într-adevăr o descoperire ciudată și surprinzătoare", a spus Paul Oliver de la Centrul pentru Sănătate Planetară și Securitate Alimentară, care face parte și din echipa Muzeului Queensland.